|  |  |  |  |  |  |
| --- | --- | --- | --- | --- | --- |
| Številka 007-296/2023/10 | | | | | |
| Ljubljana, 17. 11. 2023 | | | | | |
| EVA: 2023-2180-0043 | | | | | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:Gp.gs@gov.si) | | | | | |
| ZADEVA: **Predlog Zakona o spremembah Zakona o zagotavljanju finančnih sredstev za**  **investicije v športno infrastrukturo v Republiki Sloveniji v letih od 2023 do 2027 – predlog za obravnavo** | | | | | | | | | | |
| **1. Predlog sklepov vlade:** | | | | | | | | | | |
| Na podlagi drugega odstavka 2. člena Zakona o Vladi Republike Slovenije ( Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ... seji ... sprejela  SKLEP:  Vlada Republike Slovenije je določila besedilo predloga Zakona o spremembah Zakona o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027 (EVA 2023-2180-0043) in ga predloži Državnemu zboru Republike Slovenije v obravnavo po nujnem postopku.  Barbara Kolenko Helbl  GENERALNA SEKRETARKA  Sklep prejmejo:   * Ministrstvo za gospodarstvo, turizem in šport, * Ministrstvo za vzgojo in izobraževanje, * Ministrstvo za visoko šolstvo, znanost in inovacije, * Ministrstvo za javno upravo, * Ministrstvo za finance, * Služba Vlade Republike Slovenije za zakonodajo, * Urad Vlade Republike Slovenije za komuniciranje. | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | |
| / | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | |
| * mag. Dejan Plastovski, generalni direktor Direktorata za šport, * Petra Tramte, vodja Sektorja za razvoj in programe športa, Direktorat za šport, * Gregor Rankel, podsekretar v Direktoratu za šport. | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | |
| * / | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | |
| * Matjaž Han, minister za gospodarstvo, turizem in šport, * mag. Dejan Židan, državni sekretar, * Matevž Frangež, državni sekretar, * mag. Dejan Plastovski, generalni direktor Direktorata za šport, * Petra Tramte, vodja Sektorja za razvoj in programe športa, Direktorat za šport. | | | | | | | | | | |
| **5. Kratek povzetek gradiva:**  Predlog zakona podaljšuje obdobje zagotavljanja finančnih sredstev za investicije v športno infrastrukturo za tri leta (do 2030 namesto do 2027), ter znižuje letni obseg namenjenih finančnih sredstev s 30 na 20 milijonov eurov, oziroma s 30 na 10 milijonov eurov v letu 2023. Skupen obseg sredstev, ki jih je potrebno zagotoviti za namen zakona, ostaja nespremenjen. | | | | | | | | | | |
|  | | | | | | | | | | |
| **6. Presoja posledic za:** | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | DA | |
| b) | usklajenost slovenskega pravnega reda s pravnim redom Evropske unije | | | | | | | | **NE** | |
| c) | administrativne posledice | | | | | | | | **NE** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | **NE** | |
| d) | okolje, vključno s prostorskimi in varstvenimi vidiki | | | | | | | | **NE** | |
| e) | socialno področje | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | **NE** | |
| **7.a Predstavitev ocene finančnih posledic nad 40.000 EUR: /** | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | |
|  | | | Tekoče leto (t) | | t + 1 | t + 2 | | | | t + 3 |
| Predvideno povečanje (+) ali zmanjšanje (–) prihodkov državnega proračuna | | | / | | / | / | | | | / |
| Predvideno povečanje (+) ali zmanjšanje (–) prihodkov občinskih proračunov | | | / | | / | / | | | | / |
| Predvideno povečanje (+) ali zmanjšanje (–) odhodkov državnega proračuna | | | -20.000.000 | | -10.000.000 | -10.000.000 | | | | -10.000.000 |
| Predvideno povečanje (+) ali zmanjšanje (–) odhodkov občinskih proračunov | | | / | | / |  | | | |  |
| Predvideno povečanje (+) ali zmanjšanje (–) obveznosti za druga javnofinančna sredstva | | | / | | / | / | | | | / |
| **II. Finančne posledice za državni proračun** | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 |
| Ministrstvo za gospodarstvo, turizem in šport | | 3311-07-0034 | | 231695 | | 10.000.000 | | | | 20.000.000 |
| / | | / | | / | | / | | | | / |
| **SKUPAJ** | | | | | | **/** | | | | **/** |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 |
| / | | / | | / | | / | | | | / |
| / | | / | | / | | / | | | | / |
| **SKUPAJ** | | | | | | **/** | | | | **/** |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | |
| Novi prihodki | | | | Znesek za tekoče leto (t) | | | Znesek za t + 1 | | | |
| / | | | | / | | | / | | | |
| / | | | | / | | | / | | | |
| / | | | | / | | | / | | | |
| **SKUPAJ** | | | | **/** | | | **/** | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**:   **II.a Pravice porabe za izvedbo predlaganih rešitev so zagotovljene:**  **/**  **II.b Manjkajoče pravice porabe bodo zagotovljene s prerazporeditvijo:**  **/**  **II.c Načrtovana nadomestitev zmanjšanih prihodkov in povečanih odhodkov proračuna:**  **/** | | | | | | | | | | |
| **7.b Predstavitev ocene finančnih posledic pod 40.000 EUR:**  / | | | | | | | | | | |
| **8. Predstavitev sodelovanja z združenji občin:** | | | | | | | | | | |
| Vsebina predloženega gradiva (predpisa) vpliva na:   * pristojnosti občin, * delovanje občin, * financiranje občin. | | | | | | | | **NE** | | |
| Gradivo (predpis) je bilo poslano v mnenje:   * Skupnosti občin Slovenije SOS: **NE** * Združenju občin Slovenije ZOS: **NE** * Združenju mestnih občin Slovenije ZMOS: **NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani: / | | | | | | | | | | |
| **9. Predstavitev sodelovanja javnosti:** | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | DA/NE | | |
| Gradivo je bilo predhodno objavljeno na portalu E-demokracija 17. novembra 2022. Rok za pripombe javnosti je bil 30 dni. | | | | | | | | DA/NE | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | DA/NE | | |
| **11. Gradivo je uvrščeno v delovni program vlade:** | | | | | | | | **NE** | | |
| **Matjaž Han**  **Minister** | | | | | | | | | | |

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …. seji … pod točko … sprejela

SKLEP:

Vlada Republike Slovenije je določila besedilo predloga Zakona o spremembah Zakona o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027 (EVA 2023-2180-0043) in ga predloži Državnemu zboru Republike Slovenije v obravnavo po nujnem postopku.

Barbara Kolenko Helbl

GENERALNA SEKRETARKA

Sklep prejmejo:

* Ministrstvo za gospodarstvo, turizem in šport,
* Ministrstvo za vzgojo in izobraževanje,
* Ministrstvo za visoko šolstvo, znanost in inovacije,
* Ministrstvo za javno upravo,
* Ministrstvo za finance,
* Služba Vlade Republike Slovenije za zakonodajo,
* Urad Vlade Republike Slovenije za komuniciranje.

**PREDLOG**

**EVA 2023-2180-0043**

**ZAKON o spremembah Zakona o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027**

**I UVOD**

1. **OCENA STANJA IN RAZLOGI ZA SPREJETJE PREDLOGA ZAKONA**

V letu 2023 (prvem letu ukrepa) je bilo za investicije v športno infrastrukturo namenjenih 10.864.414 evrov. Za namene investicij v javne športne objekte je bilo odobreno sofinanciranje v skupni višini 7.357.634,70 evra.

Ob upoštevanju povečanja javnofinančnih odhodkov zaradi povečanja porabe v okviru odprave posledic poplav v avgustu 2023, javnofinančnih predpisov in fiskalnega pravila, določenega v 148. členu Ustave Republike Slovenije (v nadaljnjem besedilu: ustava), je treba omejiti vpliv zakona na načrtovano porabo na letni ravni.

Zaradi izkazanih potreb po vlaganju v športno infrastrukturo, ki so bile glavni vzrok za sprejetje Zakona o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027 (v nadaljnjem besedilu: ZFSŠI27), je potrebna ohranitev načrtovanega skupnega obsega sredstev, namenjenih investicijam v športno infrastrukturo, vendar jo je nujno razporediti na daljše obdobje, tudi zaradi narave izvedbe namena zakona, saj ministrstvo ni investitor, temveč le sofinancira investicijske projekte drugih investitorjev, predvsem občin.

1. **CILJI, NAČELA IN POGLAVITNE REŠITVE**

**2.1 Cilji**

Cilj predloga zakona je podaljšanje ukrepa zagotavljanja finančnih sredstev za investicije v športno infrastrukturo in znižanje obsega sredstev, ki se za ta namen zagotovijo na letni ravni. Razlogi, ki so narekovali sprejetje ZFSŠI27, so še vedno podani, vendar je ob upoštevanju stanja javnih financ (tudi zaradi posledic poplav v avgustu 2023) ukrep treba spremeniti in zmanjšati njegov letni učinek na javnofinančne odhodke.

**2.2 Načela**

Zakon predvsem sledi načelom javnofinančne vzdržnosti in uravnoteženosti prihodkov in izdatkov proračunov države, kot med drugim izhajajo iz fiskalnega pravila, zapisanega v 148. členu ustave.

**2.3 Poglavitne rešitve**

Podaljšuje se ukrep zagotavljanja finančnih sredstev za tri leta (do leta 2030), obenem pa se znižuje letni obseg sredstev, namenjenih za ukrep (s 30 na 10 milijonov evrov v letu 2023 in s 30 na 20 milijonov evrov v letih 2024–2030). Skupni obseg sredstev, zagotovljenih za investicije v športno infrastrukturo, ostaja nespremenjen, in sicer 150 milijonov evrov.

1. **OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA SREDSTVA**

Na letni ravni se sredstva, namenjena investicijam v športno infrastrukturo, v letu 2023 znižajo za 20 milijonov evrov, v letih od 2024 do 2027 za 10 milijonov evrov, v letih od 2028 do 2030 pa se za namen zakona zagotovi dodatnih 20 milijonov evrov. Skupne finančne posledice zakona ostajajo nespremenjene.

Zaradi predloga zakona ni predvideno povečanje ali zmanjšanje obveznosti za druga javna finančna sredstva oziroma predlog zakona ne bo imel posledic za druga javna finančna sredstva.

1. **NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG TEGA ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET**

Finančna sredstva za investicije v športno infrastrukturo v letih 2023 in 2024 so zagotovljena pri proračunskem uporabniku Ministrstvo za gospodarstvo, turizem in šport Republike Slovenije, za leta od 2025 do 2030 pa jih bo treba zagotoviti v skladu z zakonsko predvidenim načinom načrtovanja proračuna.

1. **PRIKAZ UREDITVE V DRUGIH PRAVNIH SISTEMIH IN PRILAGOJENOST PREDLAGANE UREDITVE PRAVU EVROPSKE UNIJE**

Predlog zakona ne prilagaja notranje pravne ureditve pravnemu redu Evropske unije*.*

**Estonija**

V Estoniji v zakonu o športu ni načel o vlaganju v to področje. Športni objekti v Estoniji so večinoma v lasti občin, v lasti države je le manjše število športnih objektov.

Na splošno država sofinancira obnovo ali gradnjo novih športnih objektov skupaj z občinami po načelu pol na pol. Običajno so to objekti, ki so državnega ali vsaj regionalnega pomena.

**Madžarska**

Madžarska vlada obravnava šport, vključno z zagotavljanjem objektov, kot prednostno panogo. Državni športni objekti so namenjeni zagotavljanju ustreznega števila in kakovosti objektov za usposabljanje lokalnih, ljubiteljskih in poklicnih športnikov in športnic po vsej državi ter zagotavljanju primernega prizorišča za državna in mednarodna tekmovanja. Ta razvoj vključuje na primer naložbe v objekte vodilnih športnih klubov in 16 vodilnih športov ter ves razvoj državnih športnih središč.

Upravičenci do razvoja objektov so lahko vodstva občinskih uprav, osrednji proračunski organi, nevladne organizacije, športne zveze ali športna društva. Nepovratna sredstva se izplačujejo iz osrednjega proračuna, v nekaterih primerih pa upravičenci zagotavljajo lastna sredstva iz obstoječih virov. Financiranje razvoja se zagotavlja na podlagi posameznih vladnih odločitev. Odvisno od obsega razvoja se lahko sredstva dodelijo za več let. Pravna razmerja za nepovratna sredstva se vzpostavljajo na podlagi določb madžarske zakonodaje (zlasti zakona o javnih financah).

V okviru državnega programa rekreacijskih in zdravstvenih športnih parkov, ki se je začel izvajati leta 2016, je bilo med letoma 2016 in 2021 odločeno o podpori skupaj 968 naložb v 777 občinah s skupnim proračunom okoli 15 milijard madžarskih forintov.

V državnem programu razvoja javne izobraževalne infrastrukture, ki se je začel izvajati leta 2014, je bilo po vsej državi izvedenih 221 projektov, vključno z 58 novimi bazeni, 87 novimi telovadnicami, 44 naložbami v gradnjo in nadgradnjo učilnic, 31 novimi šolami ter razvojem in gradnjo enega vrtca. Skupna naložba naj bi presegla 100 milijard madžarskih forintov.

V program modernih mest je bilo v 18 mestih v projekt vključenih skupaj 40 razvojnih dogodkov, povezanih s športom (bazeni, športne dvorane, atletske steze in tako naprej), v skupni vrednosti več kot 250 milijard madžarskih forintov.

**Španija**

Španija bo del skladov naslednje generacije EU uporabila za posodobitev športnih objektov na naslednjih področjih:

a) objekti, namenjeni vrhunskemu športu, in objekti, ki so odvisni od višjega sveta za šport,

b) objekti, namenjeni vrhunskemu športu, in objekti za vključitev tehnologije v šport v rokah avtonomnih skupnosti,

c) športni objekti na visoki ravni za prirejanje mednarodnih tekmovanj,

č) športni objekti z velikim vplivom na turizem.

Namen del je optimizacija naravnih virov (predvsem energije in vode), trajnosti objektov in izboljšanje njihove dostopnosti.

To vključuje sodelovanje različnih predstavnikov športnega sektorja, tako javnega kot zasebnega.

**Hrvaška**

Od leta 2019 osrednji državni urad za šport (zdaj ministrstvo za turizem in šport, uprava za šport) z javnim pozivom/razpisom in/ali kot dejavnost v DP sofinancira/financira gradnjo, gradbene posege in opremljanje športnih objektov. Na navedeni javni poziv/razpis se lahko prijavijo izključno enote lokalne in območne (regionalne) samouprave za športne objekte, ki so v njihovi lasti.

Namen javnega poziva/razpisa je spodbuditi razvoj športne infrastrukture in zadovoljiti javne potrebe v športu s spodbujanjem in načrtovanjem obnove obstoječe športne infrastrukture v Republiki Hrvaški in izgradnje nove kot načina za promocijo športnih vrednot in razširjanje priljubljenosti športa med državljani ter izboljšati športni sistem in mednarodno športno promocijo Republike Hrvaške.

To določa tudi Nacionalni športni program 2019–2026, in sicer v splošnem cilju št. 4 »Vzpostavitev sistematičnega in gospodarnega načina upravljanja trajnostne športne infrastrukture«, v posebnem cilju št. 4.1 »Vzpostavitev mreže trajnostnih športnih objektov«, v posebnem cilju št. 4.2 »Prilagajanje števila in opremljenosti športnih objektov dejanskim potrebam športa« ter v posebnem cilju št. 4.3 »Povečanje števila športnih objektov in obnova obstoječe športne infrastrukture«.

**Latvija**

Podatki o programu proračuna vlade »Šport« so javno dostopni na domači strani ministrstva za izobraževanje in znanost: https://www.izm.gov.lv/lv/sporta-budzets (podatki so na voljo samo v latvijščini) (https://www.izm.gov.lv/lv/media/10753/download). Proračunski program vlade »Šport« je sestavljen iz podprogramov, eden od njih je »Športni objekti«. V letu 2017 so bila za to namenjena sredstva v višini 17.327.069 evrov, v letu 2018 v višini 19.349.430 evrov, v letu 2019 v višini 8.052.880 evrov, v letu 2020 v višini 5.727.957 evrov, v letu 2021 pa v višini 1.584.015 evrov. Ta sredstva se večinoma uporabljajo za športne objekte v državni lasti v obliki subvencij za zagotavljanje vsakodnevne gospodarske dejavnosti in za naložbe v projekte razvoja športne infrastrukture državnega pomena (primer za leto 2020 je prikazan (v latvijščini) na <https://www.izm.gov.lv/lv/media/1087/download>). Občine lahko vlagajo tudi lastna sredstva v lokalno športno infrastrukturo, vendar pregled tega ni na voljo.

V skladu z državnim srednjeročnim načrtom »Nacionalni razvojni načrt Latvije za obdobje 2021–2027« (https://www.pkc.gov.lv/sites/default/files/inline-files/NAP2027\_ENG\_3.pdf) je ena od prednostnih nalog »Kultura in šport za aktiven življenjski slog«. V navedenem obdobju je iz državnega proračuna namenjenih 30.000.000 evrov za financiranje usmeritve »prispevek kulture in športa k trajnostni družbi«, ukrepa »/…/ za učinkovito uporabo obstoječe kulturne in športne infrastrukture ter naložb v novo infrastrukturo« v okviru usmeritve načrta »Prispevek kulture in športa k trajnostni družbi«.

Poleg tega se evropski sklad za regionalni razvoj uporablja za razvoj športne infrastrukture. Primer takšne naložbe je projekt prenove stadiona Daugava (ki je v Rigi) in razvoja okoliškega športnega kompleksa (<https://ec.europa.eu/competition/state_aid/cases/261289/261289_1780081_122_2.pdf>).

**Prilagojenost predlagane ureditve pravu Evropske unije**

Predlog pravnega akta Republike Slovenije ne prenaša določb direktiv Evropske unije oziroma ni predmet usklajevanja s pravnim redom Evropske unije.

1. **PRESOJA POSLEDIC, KI JIH BO IMELO SPREJETJE ZAKONA**

**6.1 Presoja administrativnih posledic**

**a) v postopkih oziroma poslovanju javne uprave ali pravosodnih organov**

Predlagana sprememba zakona ne prinaša novih administrativnih posledic v postopkih oziroma pri poslovanju javne uprave ali pravosodnih organov.

**b) pri obveznostih strank do javne uprave ali pravosodnih organov**

Predlagana sprememba zakona ne prinaša novih administrativnih posledic pri obveznostih strank do javne uprave ali pravosodnih organov.

**6.2 Presoja posledic za okolje, vključno s prostorskimi in varstvenimi vidiki, in sicer za:**

Predlagana sprememba zakona ne bo imela posledic za okolje, vključno s prostorskimi in varstvenimi vidiki..

**6.3 Presoja posledic za gospodarstvo, in sicer za:**

Predlagana sprememba zakona ne bo imela posledic za gospodarstvo.

**6.4 Presoja posledic za socialno področje, in sicer za:**

Predlagana sprememba zakona ne bo imela posledic za socialno področje.

**6.5 Presoja posledic za dokumente razvojnega načrtovanja, in sicer za:**

Predlagana sprememba zakona nima neposrednega vpliva na dokumente razvojnega načrtovanja.

**6.6 Presoja posledic za druga področja**

Predlagana sprememba zakona ne bo imela posledic za druga področja.

**6.7 Izvajanje sprejetega predpisa**

**a) Predstavitev sprejetega zakona**

Predlog zakona je bil objavljen na spletni strani e-Demokracija.

**b) Spremljanje izvajanja sprejetega predpisa**

V okviru svojih pristojnosti bo izvajanje sprejetega predpisa spremljalo ministrstvo, pristojno za šport.

**6.8 Druge pomembne okoliščine v zvezi z vprašanji, ki jih ureja predlog zakona**

V zvezi z vprašanji, ki jih ureja predlog zakona, ni drugih pomembnih okoliščin.

1. **PRIKAZ SODELOVANJA JAVNOSTI PRI PRIPRAVI PREDLOGA ZAKONA**

Gradivo je bilo predhodno objavljeno na portalu E-demokracija dne 20. 10. 2023. Rok za pripombe javnosti je bil 14 dni. V okviru javne obravnave Ministrstvo za gospodarstvo, turizem in šport ni prejelo pripomb na besedilo zakona.

1. **PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA (OSEBNO IME IN NAZIV FIZIČNE OSEBE ALI FIRMA IN NASLOV PRAVNE OSEBE) IN ZNESKU PLAČILA ZA TA NAMEN**

Pri pripravi predloga zakona niso sodelovali zunanji strokovnjaki oziroma pravna oseba.

1. **NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES**

* Matjaž Han, minister za gospodarstvo, turizem in šport,
* mag. Dejan Židan, državni sekretar,
* Matevž Frangež, državni sekretar,
* mag. Dejan Plastovski, generalni direktor Direktorata za šport,
* Petra Tramte, vodja Sektorja za razvoj in programe športa, Direktorat za šport,
* Gregor Rankel, podsekretar, Direktorat za šport.

**II BESEDILO ČLENOV**

1. člen

V Zakonu o zagotavljanju finančnih sredstev za investicije v športno infrastrukturo v Republiki Sloveniji v letih od 2023 do 2027 (Uradni list RS, št. 54/22) se v naslovu zakona in prvem odstavku 1. člena število »2027« nadomesti s številom »2030«.

1. člen

2. člen se spremeni tako, da se glasi:

»**2. člen**

**(zagotavljanje sredstev)**

(1) Za izvajanje investicij iz prejšnjega člena se v proračunu Republike Slovenije zagotovi skupno 150 milijonov eurov, in sicer na posebni proračunski postavki pri ministrstvu, pristojnem za šport.

(2) Finančna sredstva iz prejšnjega odstavka se v letu 2023 zagotovijo v višini 10 milijonov eurov in v letih od 2024 do 2030 v višini 20 milijonov eurov letno.

(3) Ne glede na prejšnji odstavek je letni znesek zagotovljenih finančnih sredstev lahko tudi višji za znesek, ki ga ni bilo mogoče realizirati v preteklih letih, pri čemer letni obseg porabe sredstev ne sme preseči 40 milijonov eurov, skupni znesek porabe finančnih sredstev v letih od 2023 do 2030 pa ne sme preseči zneska iz prvega odstavka tega člena.«

KONČNA DOLOČBA

1. člen

(začetek veljavnosti)

Ta zakon začne veljati petnajsti dan po objavi v Uradnem listu Republike Slovenije.

**III OBRAZLOŽITEV**

**K 1. členu:**

Zaradi spremembe obdobja učinkovanja ukrepa zagotovitve finančnih sredstev za investicije v športno infrastrukturo je treba v naslovu zakona in v 1. členu letnico »2027« nadomestiti z letnico »2030«, saj se ukrep podaljšuje za dodatna tri leta, do leta 2030.

**K 2. členu:**

Skupni obseg sredstev, ki jih je treba zagotoviti za investicije v športno infrastrukturo, ostane nespremenjen.

V primerjavi z veljavno ureditvijo se na letni ravni spremeni višina sredstev, namenjenih za izvajanje namena zakona. V prvem letu ukrepa (2023) je bilo za investicije porabljenih le 7,35 milijona evrov. V skladu s predlogom zakona se namenjena sredstva določijo v višini 10.000.000 evrov. To je kljub poteku proračunskega leta 2023 potrebno zaradi možnosti vštevanja neporabljenih sredstev v letu 2023 v kvoto, ki jo je mogoče nameniti za investicije, ki presegajo letni obseg zagotovljenih sredstev v naslednjih letih. V letih od 2024 do 2030 se za investicije v športno infrastrukturo nameni po 20 milijonov evrov letno (namesto 30 milijonov evrov letno, kot je v skladu z veljavnim zakonom). Ukrep se podaljšuje s petih let na osem (2023–2030 namesto 2023–2027).

Če sredstva iz preteklih let niso bila v celoti porabljena, se letni znesek zagotovljenih sredstev lahko poveča za skupno višino v preteklih letih neporabljenih sredstev, vendar največ do 40 milijonov evrov (dvakratnika letno zagotovljenih sredstev). Veljavni zakon prav tako predvideva možnost povišanja letno zagotovljenih sredstev iz naslova neporabljenih sredstev iz preteklih let, in sicer do dvakratnika zneska iz prejšnjega odstavka (torej do 60 milijonov evrov).

**K 3. členu**

Končna določba ureja začetek veljavnosti zakona in določa, da začne zakon veljati petnajsti dan po objavi v Uradnem listu Republike Slovenije.

**IV BESEDILO ČLENOV, KI SE SPREMINJAJO**

**1. člen**

**(vsebina zakona)**

(1) S tem zakonom se ureja zagotavljanje finančnih sredstev za financiranje in sofinanciranje investicij v športno infrastrukturo v letih od 2023 do 2027.

(2) Finančna sredstva na podlagi tega zakona so namenjena financiranju in sofinanciranju investicij v športno infrastrukturo, ki je v 67. členu Zakona o športu (Uradni list RS, št. 29/17, 21/18 – ZNOrg, 82/20 in 3/22 – ZDeb) opredeljena pod pojmom športni objekti in površine za šport v naravi.

**2. člen**

**(zagotavljanje sredstev)**

(1) Za izvajanje investicij iz prejšnjega člena se v proračunu Republike Slovenije zagotovi skupno 150 milijonov eurov, in sicer na posebni proračunski postavki pri Ministrstvu za izobraževanje, znanost in šport.

(2) Finančna sredstva iz prejšnjega odstavka se v letih od 2023 do 2027 zagotovijo v višini 30 milijonov eurov letno.

(3) Ne glede na prejšnji odstavek je letni znesek zagotovljenih finančnih sredstev lahko tudi višji za znesek, ki ga ni bilo mogoče realizirati v preteklih letih, pri čemer letni obseg porabe finančnih sredstev ne sme preseči 60 milijonov eurov, skupni znesek porabe finančnih sredstev v letih 2023 do 2027 pa ne sme preseči zneska iz prvega odstavka tega člena.

**V PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU**

Ob upoštevanju povečanja javnofinančnih odhodkov zaradi povečanja porabe v okviru odprave posledic poplav in zemeljskih plazov v avgustu 2023 ter načel javnofinančne vzdržnosti in uravnoteženosti prihodkov in izdatkov države je treba znižati vpliv ukrepa ZFSŠI27 na odhodke v posameznem letu, vključno z letom 2024.

Zmanjšanje odhodkov s predlagano novelo tako štejemo kot ukrep odprave posledic naravnih nesreč, saj bo s spremembo zakona neposredno omogočena prerazporeditev javnofinančnih sredstev v višini 10 milijonov evrov.

**VI PRILOGE**

**/**